text: Torogó — Ajuntament de Tremp
  Torogó https://www.ajuntamentdetremp.cat/el-municipi/nuclis-agregats-1/torogo https://www.ajuntamentdetremp.cat/el-municipi/nuclis-agregats-1/torogo/@@download/image/24062021-_62A9968 TOROGÓ ©JORDI PERÓ.JPG
  Torogó està a 974m d'altitud, situat al nord-oest a 45 quilòmetres de Tremp, a la vall del barranc de Torogó.
  El nom del poble te relació amb el de Tragó (nom de dos pobles relativament propers, un a la vall de la Noguera Ribagorçana i l'altre a la del Segre). El seu origen estaria relacionat amb la paraula llatina que significa devorar i se li aplicaria per ser un lloc que sembla que hagi estat devorat per una força sobrenatural, com una balma o cova de les que abunden en aquest territori.
  L'església romànica dedicada a Sant Climent es troba a pocs metres de la cruïlla d'accés al poble. L'església ha estat molt transformada al llarg dels segles, fins al punt que es fa difícil de reconèixer-ne els elements romànics. És allargassada, de forma desproporcionada, la porta es situa al nord i té un petit campanar.
  Al poble també hi ha el mirador de la Collada de Torogó, punt ideal per observar les parets de la Serra de Sant Gervàs i la colònia de voltors que hi nidifica.